Александар IV - Википедија

# Александар IV

### Од Википедија, слободна енциклопедија

Александар IV Ег (323–309 п.н.е.) бил син на Александар III Македонски и Роксана, принцеза од Бактрија.

Трипарадиска поделба
Кралеви | Филип III Александар IV
Регент | Антипатар

## [уреди] Раѓање

Бидејќи Роксана била бремена кога Александар Македонски умрел, а полот на детето не се знаел, се јавиле неслоги кај македонската војска во врска со редот на наследување. Додека пешадијата го поддржувала вујкото на детето, Филип III (кој бил епилептичар и нелегитимен), хилиархот, или везир Пердика, командант на елитните коњички придружници, успеал да ги убеди да сочекаат, надевајќи се дека детето ќе се роди машко. Вака двата табора се согласиле Пердика да владее како регент додека Филип би владеел, но само како фигура, без вистинска моќ. Ако детето се родило машко, тогаш тоа ќе стане крал. Александар IV се родил во август 323 п.н.е.

## [уреди] Регенти

По строгото регентство, воена пропаст во Египет и бунт во војската, Пердика бил убиен од неговите воени старешини во јуни 320 п.н.е., по што Антипатар станал новиот регент со Трипарадиската поделба. Со себе ја донел Роксана и двата крала на Македонија и се откажал од претензиите кон владеење на Александровата империја, оставајќи ги некогашните провинции Египет и Азија во власта на сатрапи (видете дијадоси). Кога Антипатар умрел во 319 п.н.е. му ја доделил власта на Полиперхон, генерал кој им служел на Филип II и Александар Македонски, и нивиот наследник, прескокнувајќи го синот Касандар.

## [уреди] Граѓанска војна

Касандар се сојузил со Птоломеј I Сотер, Антигон I Едноокиот и Евридика III, амбициозната жена на Филип Аридеј, и прогласил војна против регентството. Полиперхон се сојузил со Евмен и Олимпија.

Иако отпрвин Полиперхон бил успешен во заземање на грчките градови, неговата флота била уништена од Антигон 318 п.н.е. Кога, по битката касандар зазел полна власт врз Македонија, Полиперхон морал да пребега во Епир, заедно со Роксана и младиот Александар. Неколку месеци потоа, Олимпија успеала да го убеди нејзиниот роднина Еакид да изврши инвазија на Македонија заедно со Полиперхон. Кога Олимпија отишла на полето, војската на Евридика одбила да се бори против мајката на Александар и ја напуштиле Олимпија, по што Полиперхон и Еакид повторно ја зазеле Македонија. Филип и Евридика биле фатени и погубени во на 25 декември, 317 п.н.е., така оставајќи му го кралството на Александар IV, но вистинската власт била во рацете на Олимпија, која била негов регент.

Следната година Касандар е вратил (316 п.н.е.), повторно освојувајќи ја Македонија. Олимпија веднаш била погубена, додека кралот и неговата мајка биле ставени во затвор во тврдината Амфиполис под надзор на Главкиј. Кога општиот мир помеѓу, Антигон, Птоломеј I Сотер и Лизимах ставил крај на Третата Дијадохска војна во 311 п.н.е., мировниот договор ги признал правата на Александар IV и било јасно изкажано дека тој ќе го наследи Касандар кога че стигне на возраст.

## [уреди] Смрт

По мировниот договор, бранителите на Аргеадите почнале да изјавуваат дека Александар IV треба сега да има полна моќ and и дека повеќе нема потреба од регент. Одговорот на Касандар бил дефинитивен: за да си ја обезбеди власта, во 309 п.н.е. му наредил на Главкиј да изврши таен атентат врз 13-годишниот Александар IV и неговата мајка. Така и двајцата биле отруени.

## [уреди] Наводи

- Smith, William (уредник); Dictionary of Greek and Roman Biography and Mythology, "Alexander IV", Boston, (1867)

## [уреди] Надворешни врски

- Вики класичен речник: Александар IV ((en))

Аргеади Роден: 323 п.н.е.; Умрел: 309 п.н.е.
Претходник: Филип III | Крал на Античка Македонија 323–309 п.н.е. | Наследник: касандар
Шах 323–309 п.н.е. | Наследник: Селевкид I Никатор
Фараон 323–309 п.н.е. | Наследник: Птоломеј I Сотер

в • р • у
Кралеви на Античка Македонија

| Аргеади | Каран • Коин • Тирима • Пердика I • Аргеј I • Филип I • Аероп I • Алкет I • Аминта I • Александар I • Пердика II • Архелај I • Кратер • Орест и Аероп II • Архелај II • Аминта II • Павзаниј • Аминта III • Аргеј II • Аминта III • Александар II • Птоломеј I1 • Пердика III • Аминта IV • Филип II • Александар III • Антипатар1 • Филип III Аридеј2 • Александар IV2 • Пердика1 • Антипатар1 • Полиперхон1 • Касандар1
Антипатриди | Касандар • Филип IV • Александар V • Антипатар II
Антигониди | Деметриј I Полиоркет • Лизимах и Пир Епирски • Птоломеј II Керавн • Мелегар • Антипатар II • Состен • Антигон II Гонат • Деметриј II • Антигон III Досон • Филип V • Персеј
|  | 1 Регент на Македонија 2 Формално крал

Преземено од "http://mk.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D0%B0%D1%80_IV_8ecb.html"

Категории: Аргеади | Историја на Македонија | Кралеви на Античка Македонија | Македонски херои

##### Views

- Статија
- Разговор
- Тековна верзија

##### Пребарај

##### Други јазици

- Bosanski
- Català
- Česky
- Dansk
- Deutsch
- Ελληνικά
- English
- Español
- فارسی
- Suomi
- Français
- Magyar
- Italiano
- Nederlands
- ‪Norsk (bokmål)‬
- Polski
- Русский
- Svenska
- 中文